Jegyzőkönyv a Közgyűlés 2018. január 25-ei üléséről
Készült: Érd Megyei Jogú Város Közgyűlése 2018. január 25-én a Polgárok Háza Dísztermében – Érd, Alsó utca 1. – tartott üléséről.
Jelen vannak: 18 megválasztott képviselőből 18 fő: Antunovits Antal, dr. Bács István, Dr. Csőzik László, Csornainé Romhányi Judit, Demjén Attila, Donkó Ignác, Fülöp Sándorné, Dr. Havasi Márta, Kéri Mihály, Kopor Tihamér, Mórás Zsolt, Pulai Edina, Simó Károly, Szabó Béla, Szűcs Gábor, Tekauer Norbert, T. Mészáros András, Dr. Veres Judit.
Meghívottak: Mecsériné dr. Szilágyi Erzsébet jegyző, Dr. Csupor Endre aljegyző, vezető jogtanácsos, Dr. Ruszcsák Csaba, az Önkormányzati, Szervezési és Törvényességi Iroda vezetője, Péterfia Krisztina, a Közgazdasági Iroda vezetője, Kövesdiné Kiss Marianna minőségbiztosítási vezető, Dudás Erzsébet, a Lakosság Szolgálati Iroda vezetője, Csehné Szrnka Hortenzia, a Pályázati Csoport vezetője, Sike Attila, a Városrendészeti Csoport vezetője, Mádainé dr. Kovács Judit, a Jogi Iroda vezetője, Horváth Andrea, a Városfejlesztési és Városüzemeltetési Iroda vezetője, Zsirkai László, az Érdi Városfejlesztési Kft. ügyvezetője, Mészáros Mihály, az ÉKFI intézményvezetője, Fekete Zoltán, az Érdi Városi Televízió és Kulturális Szolgáltató közhasznú nonprofit Kft. ügyvezetője, Szántó Erzsébet, az Érdi Sport Szolgáltató és Kereskedelmi Korlátolt Felelősségű Társaság ügyvezetője, Dr. Kőszegi Gábor főigazgató főorvos, a Dr. Romics László Egészségügyi Intézmény főigazgatója, Bárány Zsolt pályázó
Javaslat a Dr. Romics László Egészségügyi Intézmény intézményvezetői munkakörének betöltésére vonatkozó pályázat elbírálására
Tájékoztató a minőségbiztosítási rendszerhez kapcsolódó felmérésről az önkormányzati képviselők, a nem képviselő bizottsági tagok és a nemzetiségi önkormányzati képviselők elégedettsége tekintetében
Javaslat az Érd Megyei Jogú Város 2017. évi költségvetéséről szóló 3/2017. (II.15.) önkormányzati rendelet módosítására
Javaslat az új közigazgatási rendtartásról szóló 2016. évi CL. törvény hatályba lépésével összefüggésben egyes önkormányzati rendeletek módosítására
Javaslat az Érd Megyei Jogú Város Önkormányzata vagyonáról és a vagyontárgyak feletti tulajdonosi jogok gyakorlásáról szóló 13/2012. (III.27.) rendelet és a kizárólagos önkormányzati tulajdonban lévő gazdasági társaságok alapító okiratának módosítására
Javaslat az Érdi Városfejlesztési és Szolgáltató Kft., és az Érdi Városi Televízió és Kulturális Szolgáltató Közhasznú Nonprofit Kft. üzleti terve alapján a 2018. évi támogatás fedezetének biztosítására
Meghívott: gazdasági társaságok ügyvezetői
Javaslat az Érdi Vörösmarty Mihály Gimnázium új tornatermének tulajdonba vételére
Javaslat a Tolmács utca meghosszabbítása céljából történő ingatlanok megvásárlásáról szóló 317/2017. (XII.21.) határozat módosítására
Javaslat az Érdi Német Kultúr Egyesület Érd, Alsó u. 1. szám alatti székhelyhasználatának a megszüntetésére
Javaslat a városban működő nemzetiségi önkormányzatokkal kötött együttműködési megállapodások felülvizsgálatára
Javaslat a 8. számú vegyes fogorvosi alapellátási körzet működtetésével kapcsolatos döntések meghozatalára
- Beszámoló a Dr. Romics László Egészségügyi Intézmény 2017. évi szakmai tevékenységéről
Meghívott: főigazgató
- Beszámoló a Polgármesteri Hivatal 2017. évi tevékenységéről
- Beszámoló a Környezetvédelmi és Mezőgazdasági Bizottság 2017. évi tevékenységéről
Előadó: Fülöp Sándorné, a bizottság elnöke
- Beszámoló a Sport és Ifjúsági Bizottság 2017. évi tevékenységéről
Előadó: Mórás Zsolt, a bizottság elnöke
Javaslat a Soros-terv elutasítására
NAPIRENDI ELőTT:
T. Mészáros András polgármester: Köszönti a képviselőket, a hivatal munkatársait, a megjelent külső bizottsági tagokat, a sajtó képviselőit. Megállapítja, hogy a Közgyűlés ülése 18 fővel határozatképes, megnyitja az ülést. Kéri a megjelenteket, hogy 1 perces néma felállással emlékezzenek meg a Nemzetközi Holokauszt Emléknapjáról.
Érd Megyei Jogú Város Közgyűlése 1 perces néma felállással adózott a Nemzetközi Holokauszt Nap emlékének.
Dr. Havasi Márta képviselő, ügyrendi hozzászólás: Javasolja, hogy a meghívó 14. napirendjét, a „Javaslat a Soros-terv elutasítására” ne tárgyalja mai ülésén a Közgyűlés, mert hiányos az előterjesztés mögött az egyetlen dokumentum, amely ismerete nélkül felelősségteljesen nem lehet dönteni, mégpedig maga, a sokat idézett Soros-terv. Kéri kiosztani a képviselőknek a Soros-tervet.
T. Mészáros András polgármester: Felteszi szavazásra a módosító indítványt.
Érd Megyei Jogú Város Közgyűlése 4 igen szavazattal, 13 ellenszavazattal és tartózkodás nélkül elutasította a módosító indítványt.
A napirend módosításáról a Közgyűlés az alábbiak szerint szavazott: